stanford-oval/wikipedia huggingface dataset:
Erkki Sartio

Erkki Otto Evert Sartio (vuoteen 1934 Savander; 15. maaliskuuta 1913 Viipuri – 15. huhtikuuta 1983 Wien) oli suomalainen osuustoimintaliikkeen vaikuttaja ja yritysjohtaja, joka sai teollisuusneuvoksen arvonimen vuonna 1974.
Sartion vanhemmat olivat isännöitsijä Gösta Lorenz Savander ja Tyyne Matilda Lieto (aiemmin Lundgren) ja puoliso vuodesta 1938 Lahja Kajander. Sartio kirjoitti ylioppilaaksi 1931 ja valmistui diplomi-insinööriksi 1937. Hän työskenteli Suomen Osuuskauppojen Keskuskunnan (SOK) Viipurin myllyn käyttöinsinöörinä 1937–1939, talvisodan aikana Oy Frigator Ab:n Viipurin toimiston hoitajana, Oy Insinööritoimisto Rataksen toimistoinsinöörinä 1940–1941,  Panni Oy:n teknillisenä johtaja sekä Myllyteos Oy:n toimitusjohtajana 1941–1943, 1943–1944 SOK:n Viipurin myllyn isännöitsijänä ja SOK:n Nokian tehtaiden isännöitsijänä 1945–1965. Vuonna 1965 Sartio nimitettiin SOK:n johtokuntaan teollisuustoiminnan johtajaksi. Elintarviketeollisuuden lisäksi Sartio toimi vuodesta 1966 lähtien SOK:n ostaman Yhtyneet Pukutehtaat Oy:n (vuodesta 1972 alkaen Oy Leijona-Pukine Ab) johtokunnan varapuheenjohtajana ja SOK:n ostaman Vakiopuu Oy:n johtokunnan varapuheenjohtajana vuodesta 1965. Sartion johdolla toimi kaikkiaan 31 SOK:n tehdasta. Hän jäi eläkkeelle teollisuusjohtajan tehtävästä 1977.
Sartiolla oli luottamustehtäviä muun muassa Suomen Työnantajain Yleisen Ryhmän, Suomen Teollisuusliiton, Turveteollisuusliiton, Kauppamyllyjen Yhdistyksen, Suomen Sahanomistajayhdistyksen ja Öljynpuristamo Oy:n hallituksessa sekä Suomen Työn Liitossa ja Elintarviketeollisuusliitossa. Hän osallistui Valtion teknillisen tutkimuslaitoksen elintarviketeollisuuslaboratorion neuvottelukunnan työskentelyyn ja toimi Väestönsuojeluneuvottelukunnan puheenjohtajana.
Eyvind Brynildsen

| Eyvind Brynildsen |
| --- | --- |

Henkilötiedot
Syntynyt: 14. tammikuuta 1988 
Kansalaisuus:   Norja
WRC-ura
Aktiivivuodet:  2006–2017, 2019–
Nykyinen talli:  Eyvind Brynildsen
Entiset tallit:  Ralliart New Zealand Errani Team Group René Georges Rallysport
Kilpailuja:  52
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  2
Ensimmäinen kilpailu:  Ruotsin ralli 2006
Sijoitus kaudella 2022:  35. (1 p.)
Aiheesta muualla
www.eyvindbrynildsen.no
Eyvind Brynildsen (s. 14. tammikuuta 1988) on norjalainen ralliautoilija.
Ura

Brynildsenin ensimmäinen kilpailu rallin MM-sarjassa oli vuonna 2006 Ruotsin rallissa. Hän on kilpaillut yksittäisissä MM-sarjan kilpailuissa vuosina 2007-2011. Vuosina 2008-2009 Brynildsen kilpaili PWRC-sarjassa ja vuosina 2010-2011 SWRC-sarjassa. Vuonna 2012 Brynildsen saavutti uransa ensimmäiset MM-sarjan pisteet ajamalla kymmenenneksi Ruotsin rallissa. Hän on kilpaillut WRC2-sarjan lisäksi muutamassa rallin EM-sarjan kilpailussa. Hän on Norjan sarjan mestari vuosilta 2015 ja 2017.
Eothyrididae

| Eothyrididae |
| --- | --- |
 Eothyris parkeyi; kehon muoto on hypoteettinen, sillä eläimestä tunnetaan vain kallo.
 Permikausi Cisural  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  †Caseasauria
Heimo::  †Eothyrididae  Romer & Price, 1940
Suvut
 †Eothyris  †Oedaleops  †Vaughnictis 
Katso myös
   Eothyrididae Wikispeciesissä   Eothyrididae Commonsissa 
Infobox OKNimi-testi OK: 
Eothyrididae on sukupuuttoon kuollut Caseasauriaan kuuluva synapsidien heimo. Siihen luetaan kaksi permikauden alkupuolella, Cisural-epookin aikana, elänyttä sukua. Nämä ovat Eothyris, Oedaleops sekä vuonna 2016 kuvattu Vaughnictis. Niiden fossiileja on löydetty Yhdysvaltojen alueelta.
Ominaisuudet

Eothyrididaeen kuuluvat kaikki Caseasaurian edustajat, jotka ovat läheisempää sukua Eothyris parkeyille kuin Casea broiliille. Eothyrididaen jäsenten yläleukaluu ei muodosta ulkoisten sierainten pohjaa ja nässä luussa sijaitsevat myös kaksinkertaiset kulmahampaat. Pääasialliset kulmahampaat ovat luiden etuosassa ja toissijaiset niiden hammasrivin keskivaiheilla, silmäkuopan etureunan alapuolella. Pääasialliset kulmahampaat ovat kaksinkertaiset verrattuna seuraaviin hampaisiin. Toisin kuin kasveja syövät sukulaisensa, heimo Caseidae, Eothyrididaen jäsenet olivat petoja. Ne saalistivat todennäköisesti hyönteisiä, mutta ehkä myös muita pieniä eläimiä.
Fylogenia

Robert R. Reisz, Stephen J. Godfrey & Diane Scott (2009):
Eyvind Alnæs

Eyvind_Alnæs (n. 1896)
Eyvind Alnæs (29. huhtikuuta 1872 Fredrikstad – 24. joulukuuta 1932 Oslo) oli norjalainen säveltäjä ja urkuri.
Alnæs aloitti musiikin opiskelun silloisessa Kristianiassa. Hän jatkoi sitä Carl Reinecken sävellysopissa Leipzigissa. Vuonna 1896 hän sai ensimmäisen sinfoniansa kantaesityksen jälkeen stipendin, jonka turvin pääsi opiskelemaan sävellystä Julius Ruthardtin johdolla Berliiniin. Berliinissä vietetyn ajan tuloksena syntyi esimerkiksi orkesteriteos Variations symphoniques (1898). Leipzigissa järjestettiin Alnæsin orkesterimusiikin konsertti vuonna 1900.
Alnæsista tuli merkittävä vaikuttaja Kristianian (sittemmin Oslon) musiikkielämässä 1900-luvun alussa. Hän työskenteli 37 vuoden ajan urkurina useissa kirkoissa, lopuksi Oslon tuomiokirkossa. Hän toimi myös kuoronjohtajana, Norjan säveltäjäliiton puheenjohtajana ja TONO:n johtokunnan jäsenenä. Lisäksi hän työskenteli pianistina ja säestäjänä. Hän julkaisi pianon- ja urkujensoiton metodikirjallisuutta ja musiikkikokoelmia käytännön tarkoituksiin. Alnæs sai vuonna 1922 kultaisen Kuninkaan ansiomitalin. Vuonna 1932 hänestä tehtiin Pyhän Olavin ritarikunnan ensimmäisen luokan ritari ja hän sai kansallisen laulajajärjestön kunniamerkin.
Alnæsin 45:stä opuksesta 24 on laulukokoelmia. Hänen tuotantoonsa kuitenkin kuuluu monia teoksia vailla opusnumeroa. Alnæsista tuli yksi Skandinavian esitetyimmistä liedsäveltäjistä. Hänen tuotannossaan tärkeässä asemassa on myös pianomusiikki, enimmäkseen pianolle sävelletyt runolliset miniatyyrit. Muuhun tuotantoon kuuluu kamari- ja kuoromusiikkia. Vuoden 1900 jälkeiseltä ajalta ainoat Alnæsin suurimuotoiset teokset ovat konsertto pianolle ja orkesterille sekä toinen sinfonia.
Alnæs oli kesäkuusta 1903 naimisissa Emilie Thornen (1882–1976) kanssa. Vastarintanainen Lise Børsum oli Alnæsin tytär ja kirjailija Finn Alnæs lapsenlapsi. Alnæsin hauta on Vestre gravlundissa.
Aiheesta muualla

IMSLP: nuotteja
Erkki Saurala

| Erkki Saurala> Henkilötiedot |
| --- | --- |
Koko nimi:  Erkki Olavi Saurala (alk. Stenlund)
Syntynyt: 17. tammikuuta 1917 Viipuri, Suomen suuriruhtinaskunta
Kuollut: 30. joulukuuta 1941 (24 vuotta) Lappeenranta, Suomi
Kansalaisuus:   Suomi
Koripalloilija
Pelaajaura
Seurajoukkueet
1939 1941:   Ylioppilaskoripalloilijat  Kadettikoulu
Maajoukkueet
1939:   Suomi
Ottelut (pisteet):  7 (30)
Erkki Olavi Saurala (alk. Stenlund, 17. tammikuuta 1917 Viipuri, Suomen suuriruhtinaskunta – 30. joulukuuta 1941 Lappeenranta) oli suomalainen koripalloilija.
Saurala pelasi Suomen maajoukkueessa Liettuan EM-kilpailuissa 1939, missä maa sijoittui kahdeksanneksi eli viimeiseksi. Saurala heitti Suomen ensimmäiset viralliset maaottelupisteet. Hän voitti miesten Suomen mestaruuden Ylioppilaskoripalloilijoissa kaudella 1939 ja Kadettikoulun joukkueessa kaudella 1941.
Saurala haavoittui jatkosodassa 24. elokuuta 1941 Viipurin maalaiskunnassa. Hän kuoli Lappeenrannassa 30. joulukuuta samana vuonna.
Fabiano Caruana

| Fabiano Caruana |
| --- | --- |

Henkilötiedot
Koko nimi:  Fabiano Luigi Caruana
Syntynyt: 30. heinäkuuta 1992 (ikä 32)
Kansalaisuus:   yhdysvaltalainen  italialainen
Shakinpelaaja
Titteli:  suurmestari (2007)
Elo-luku:  2 804 (tammikuu 2024) FIDE:n listan sijoitus 2.
Korkein Elo:  2 844 (lokakuu 2014)
Aiheesta muualla
www.caruanachess.com
Fabiano Luigi Caruana (s. 30. heinäkuuta 1992 Miami, Florida) on shakin suurmestari, jolla on Italian ja Yhdysvaltain kaksoiskansalaisuus. Caruana on nelinkertainen Italian mestari ja kolminkertainen Yhdysvaltojen mestari. Caruanan vuonna 2014 saavuttama korkein Elo-luku 2844 on shakin historian kolmanneksi korkein. Vuonna 2018 hän voitti ehdokasturnauksen päästen pelaamaan Magnus Carlsenia vastaan shakin maailmanmestaruudesta. Kaikki klassisen aikarajan ottelut päättyivät tasan ja voittaja ratkaistiin lopulta pelaamalla nopeaa shakkia ottelussa, joka päättyi Carlsenin voittoon.
Lapsuus ja uran alku

Caruana syntyi Miamissa italialaisille vanhemmille ja muutti neljävuotiaana New York Cityn Brooklyniin. Hän aloitti shakin pelaamisen viisivuotiaana. Caruanan perhe muutti Madridiin, Espanjaan vuonna 2004 Caruanan ollessa 12-vuotias.
Caruana saavutti suurmestarin arvonimen 14-vuotiaana, 11 kuukauden ja 20 päivän ikäisenä vuonna 2007. Hän oli aikanaan kautta aikain nuorin suurmestarin arvon saavuttanut shakinpelaaja sekä Italiassa että Yhdysvalloissa.
Caruana edusti Yhdysvaltoja vuoteen 2005, minkä jälkeen hän vaihtoi edustamaan vanhempiensa kotimaata Italiaa. Hän vaihtoi takaisin edustamaan Yhdysvaltoja vuonna 2015.
Pelaajaura

Syyskuussa 2014 Caruana voitti Sinquefield Cupin Saint Louisissa tuloksella +7. Caruanan Elo-luku nousi 2844:ään, mikä on toistaiseksi hänen uransa korkein noteeraus.
Caruana selviytyi vuonna 2016 ehdokasturnaukseen. Hän keräsi 7,5/14 pistettä ja sijoittui kahdeksan pelaajan turnauksessa toiseksi. Turnauksen voitti Sergei Karjakin, joka myöhemmin samana vuonna hävisi maailmanmestaruusottelun Magnus Carlsenille.
Maaliskuussa 2018 Berliinissä pelatun ehdokasturnauksen Caruana voitti 9/14 pisteellä. Caruana haastoi Carlsenin shakin maailmanmestaruudesta marraskuussa 2018 Lontoossa. 12 klassisilla aikarajoilla pelattua ottelua päättyivät kaikki tasan. Maailmanmestaruus ratkaistiin pelaamalla nopeampia pelejä, joissa hallitseva mestari Carlsen oli vahvempi ja siten säilytti maailmanmestaruutensa.
Caruana on voittanut Yhdysvaltojen mestaruuden vuosina 2016, 2022 ja 2023.
Aiheesta muualla

FIDE-kortti: Fabiano Caruana (englanniksi)
Fabiano Caruana ChessGames.com-sivustolla (englanniksi)
Fenkolit

| Fenkolit |
| --- | --- |
 viljeltyä fenkolia.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Apiales
Heimo::  Sarjakukkaiskasvit
Suku::  Fenkolit Foeniculum  Mill. (1754)
Katso myös
   Fenkolit Commonsissa 
Infobox OKNimi-testi OK: 
Fenkolit eli maustefenkolit eli venkolit (Foeniculum) on sarjakukkaiskasveihin kuuluva kasvisuku. Siihen kuuluu viisi lajia. Fenkolilajeista Foeniculum piperitum kasvaa Italian Sisiliassa, Foeniculum sanguineum Etelä-Espanjassa ja Pohjois-Marokossa, Foeniculum scoparium Afrikassa Tšadin Tibestivuoristossa ja Foeniculum subinodorum Marokossa. Tunnetuimman lajin, maustekasvina ja vihanneksena ympäri maailman viljellyn fenkolin, maustefenkolin, venkolin eli saksankuminan (Foeniculum vulgare) alkuperäalue yltänee Etelä-Euroopasta Pohjois-Afrikkaan ja Aasiaan.
Aiheesta muualla

Finto: Kassu – Kasvien suomenkieliset nimet: Foeniculum
Suomen Lajitietokeskus: Fenkolit (maustefenkolit) – Foeniculum
Femke van Velzen

| Femke van Velzen |
| --- | --- |

Henkilötiedot
Ohjaaja
Tunnetuimmat ohjaukset:  Bush Kids, Return To Angola, Fighting the Silence, Weapon of War
Aiheesta muualla
IMDb 
Femke van Velzen on hollantilainen dokumenttielokuvien ohjaaja ja tuottaja. Hänellä on yhdessä sisarensa Ilse van Velzenin kanssa Ifproductions-niminen tuotantoyhtiö.
Van Velzenien pyrkimyksenä on paljastaa kehittyvissä maissa tapahtuvia epäoikeudenmukaisuuksia. Heidän dokumenttielokuvansa Weapon of War on osa Yleisradion Dokumenttiprojektin kolmasulottuvuus.fi-ohjelmistoa.
Aiheesta muualla

Weapon of War -elokuvan sivut[vanhentunut linkki]
Ifproductions[vanhentunut linkki]
Eysturoy

Eysturoy
Leirvík on yksi Eysturoyn kylistä
| --- | --- |
Sijainti:  Eiði, Eystur, Fuglafjørður, Nes, Runavík, Sjóvar, Sunda Färsaaret Tanska
Saariryhmä:  Färsaaret
Korkein kohta:  Slættaratindur, 882 m
Pinta-ala:  284,4 km²
| --- | --- |
Asukasluku:  10 662
Suurin kaupunki:  Fuglafjørður
muokkaa - muokkaa wikitekstiä - muokkaa Wikidataa
Eysturoy [ˈɛstʊɹɔɪ] on Färsaarten toiseksi suurin saari. Se sijaitsee suurimmasta saaresta, Streymoysta, itään ja sen nimi tarkoittaakin itäistä saarta. Saaren pinta-ala on 286,3 neliökilometriä ja asukasluku noin 10 662 (2013).
Eysturoylla sijaitsee Färsaarten korkein kohta, Slættaratindur (882 m).
Aiheesta muualla

Kuvia tai muita tiedostoja aiheesta Eysturoy Wikimedia Commonsissa
Femke Halsema

Femke Halsema vuonna 2020.
Femke Halsema (s. 25. huhtikuuta 1966 Haarlem, Alankomaat) on alankomaalainen poliitikko. Hän toimi sosiaalidemokraattisessa PvdA-puolueessa (Partij van de Arbeid), kunnes liittyi punavihreään GroenLinks-puolueeseen 1990-luvun lopulla. Hän istui Alankomaiden edustajainhuoneessa vihervasemmistolaisena 1998–2011. Halsema toimi GroenLinksin johdossa 2002–2010. Halsema on toiminut vuodesta 2018 lähtien Amsterdamin pormestarina.
Aiheesta muualla

Kuvia tai muita tiedostoja aiheesta Femke Halsema Wikimedia Commonsissa
Erikoiskirjasto

Erikoiskirjastot (engl. special libraries) ovat kirjastoja, jotka rakentuvat tietyn aiheen tai tarkoituksen ympärille, esimerkiksi käyttäjäryhmän tai erikoisalan mukaan. Erikoiskirjastoja voivat ylläpitää esimerkiksi julkishallinto, tieteelliset seurat, yritykset ja ammatilliset järjestöt. Suomessa on satoja erikoiskirjastoja, muun muassa näkövammaisten kirjasto Celia, Eduskunnan kirjasto, Kansallisarkiston kirjasto ja Kriminologinen kirjasto.
Termi

Erikoiskirjaston käsite ei ole ollut aina selkeä. Alussa termillä viitattiin tiettyyn erikoisalaan keskittyneisiin kokoelmiin. Termin käyttö alkoi yleistyä 1900-luvun alussa. Määritelmä painottui kirjastojen tarjoamaan tietoon liike-elämän tarpeisiin. Nykyään erikoiskirjastojen määrittelyssä korostetaan sitä, miten ne eroavat muista kirjastoista. Ne ovat kirjastoja, jotka eivät sovi julkisten, akateemisten tai koulukirjastojen määritelmään.
Erikoiskirjastojen neuvosto (ErikN)

Merkittävä osa erikoiskirjastoja on osana erikoiskirjastojen ja tietopalveluiden verkostoa. Verkostosta valitaan vuosittain erikoiskirjastojen neuvosto, joka ajaa erikoiskirjastojen etuja. Se käy keskustelua erikoiskirjastojen ja tietopalveluiden puolesta kansallisessa kirjastoverkossa. Se edistää yhteistyötä erikoiskirjastojen välillä. Vuonna 2015 neuvostossa on 10 jäsentä.
For Love of the King

For Love of the King on Oscar Wilden nimissä 1920-luvun alussa julkaistu näytelmä. Todellisuudessa sen on kirjoittanut irlantilaissyntyinen Mabel Cosgrove. Cosgrove avioitui burmalaisen diplomaatin kanssa ja käytti myöhemmin nimeä Chan Toon ja palattuaan Eurooppaan esiintyi Arakanin prinsessana ja ansaitsi elantonsa kirjailijana, toimittajana ja huijarina.
Näytelmä paljastui huijaukseksi 1920-luvun puolivälissä, ja se ja sen kirjoittaja Mabel Cosgrove/Chan Toon unohtuivat. Näytelmä sisältyy muun muassa Methuenin julkaisemiin Wilden koottuihin teoksiin vuodelta 1922.
Aiheesta muualla

For Love of the King Projekt Gutenbergissä, tekijäksi merkitty Oscar Wilde
The Curious Case of Mrs. Chan-Toon, Blogspot 1.3.2009
Forum Tiberii

| Forum Tiberii |
| --- | --- |
Valtio:  Sveitsi
Paikkakunta:  Oensingen?
Historia
Tyyppi:  kaupunki
Ajanjakso:  n. 14/37 jaa.– (?)
Kulttuuri:  antiikki
Valtakunta:  Rooman valtakunta
Alue:  Helvetia
Provinssi:  Germania superior
Forum Tiberii oli antiikin aikainen kaupunki Helvetiassa. Sen tarkkaa sijaintia ei tunneta, mutta se sijoitetaan nykyisen Sveitsin pohjoisosiin. Kaupungin mainitsee vain Klaudios Ptolemaios.
Forum Tiberiin paikaksi on ehdotettu muun muassa nykyisen Biel/Biennen lähistöä; Reinin varrella sijiatsevaa Zurzachia, josta on löydetty roomalaisaikaisia muureja; Steckbornia Bodenjärven rannalla; sekä lähinnä nimen perusteella myös Reinin varrella sijaitsevaa Kaiserstuhlia. Kaupungin katsotaan kuuluneen Germania superiorin provinssiin.
Forum Tiberiin lisäksi myös toisen Ptolemaioksen samassa yhteydessä mainitseman kaupungin, Ganodurumin, sijainti on ollut arvoitus. Ptolemaios antaa paikoille koordinaatit, mutta ne ovat paitsi epätarkat myös Helvetian kohdalla systemaattisesti virheelliset osoittaen liikaa etelään. Saman seudun muille kaupungeille annettuihin koordinaatteihin verrattaessa Forum Tiberii vaikuttaisi sijoittuvan etelään Augusta Rauricasta ja itään Vesontiosta. Siksi L. Brunner on ehdottanut sen sijainneen nykyisen Oensingenin tienoilla.
Ptolemaios sanoo Forum Tiberiin olleen helveettien kaupunki. Nimen ”Tiberiuksen markkinapaikka” perusteella kaupungin perustajan katsotaan olleen keisari Tiberius, joka hallitsi vuosina 14–37. Selitykseksi sille, ettei kaupunki esiinny muissa lähteissä kuten itinerariumeissa, on ehdotettu sitä, että kaupunki olisi jäänyt suhteellisen lyhytikäiseksi.
Forrest Gump (hahmo)

| Forrest Gump |
| --- | --- |

Luoja(t):  Winston Groom
Näyttelijä(t):  Tom Hanks
Ensi- esiintyminen:  Forrest Gump (romaani, 1986)
Viimeinen esiintyminen:  Gump ja kumppani (romaani, 1995)
Henkilötiedot
Sukupuoli:  mies
Kotipaikka:  Greenbow, Alabama
Suhteet
Puoliso(t):  Jenny Curran
Lapset:  Forrest Gump Jr.
Muut sukulaiset:  Äiti
Tutut:  Benjamin ”Bubba” Blue Dan Taylor
Infobox OKNimi-testi OK: 
Forrest Gump on päähenkilö Winston Groomin humoristisessa romaanissa Forrest Gump ja siihen perustuvassa samannimisessä elokuvassa. Elokuvassa häntä esittää Tom Hanks. Forrest Gump on hieman yksinkertainen, mutta vilpitön mies, joka päätyy mukaan useisiin Yhdysvaltain historian merkittäviin tapahtumiin ja saavuttaa menestystä eri ammateissa. Tapahtumat sijoittuvat 1950–1980-luvuille.
Forrest Gump on lähtöisin Alabamasta, Greenbow-nimisestä pikkukaupungista. Forrestin kielioppi ei ole huippuluokkaa ("Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua.")[lähde? ].  Hän koettaa tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, katkarapukasvattaja ja amerikkalaisen jalkapallon sekä myöhemmin pöytätenniksen pelaaja. Kirjassa hänestä tulee myös muun muassa huuliharpisti, painija, astronautti ja shakkimestari, mutta elokuvasta nämä vaiheet on jätetty pois. Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä. Forrest Gump tervehtii lähes kaikkia kohtaamiaan ihmisiä sanomalla ”Minun nimeni on Forrest. Forrest Gump”.
Gumpin ollessa lapsi, heidän kotiinsa majoittautunut Elvis Presley kehitti Forrestin kummallisesta kävelytyylistä tunnetun lantionheiluttamisliikkeensä.
Forrest on vuonna 2012 nimetty Forbesin 15 rikkaimman kuvitteellisen hahmon listalle 5,7 miljardin dollarin omaisuudellaan, jonka Gump ansaitsee sijoittaessaan Apple-yritykseen. Forrest Gump -elokuvassa Forrestin sanotaan olleen inspiraatio iPadille, sillä Steve Jobs halusi tehdä tietokoneen, joka olisi ”tarpeeksi yksinkertainen Forrestille”.
Fagui

| Fagui |
| --- | --- |
 Fagui
 Koordinaatit: 12°12′15″N, 5°41′30″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  11 000
Infobox OKVirheellinen NIMI-arvo: 
Fagui on maalaiskunta Sikasson alueen Koutialan piirissä Malissa. Sen keskuskylä Ziéna sijaitsee 45 kilometriä Koutialasta maanteitse lounaaseen. Kunnassa on 11 000 ja keskuskylässä 2 600 asukasta (vuonna 2009).
Faguin kunta rajoittuu pohjoisessa Koutialan piirin Konséguélan ja N’Golonianasson, idässä Zangasson, etelässä Sikasson piirin Kouoron ja Kabarasson ja lännessä Dogonin kuntiin. Maisemaa leimaavat tasangot ja laaksot. Kasvillisuus on metsäsavannia..
Kuntaan kuuluu kymmenen kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.
Seudun pääelinkeino on maantalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit ja siipikarja.
Everything Changes Tour

Everything Changes Tour oli brittiläisen Take That -yhtyeen konserttikiertue vuosina 1993–1994.
Kappaleet

Kaikki kappaleet kirjoittanut G. Barlow, ellei toisin mainittu.
Another Crack in My Heart
Meaning of Love
You Are the One
Wasting My Time
Whatever You Do to Me
Everything Changes (G. Barlow/M. Ward/E. Kennedy/C. Baylis)
Take That and Party – Album Medley (G. Barlow/D. Lambert/B. Potter/I. Levine/B. Griffin)
Rock 'N' Roll Medle
A Million Love Songs
Babe
If This Is Love (H.Donald/D.James)
Love Ain't Here Anymore
Relight My Fire (D. Hartman)
Pray
Could It Be Magic (B. Manilow/A. Anderson)
Kiertuepäivät

| Päivä | Kaupunki | Valtio | Konserttipaikka |
| --- | --- | --- | --- |

Eurooppa
| 8.11.1993 | Bournemouth | Englanti | Windsor Hall |
| 9.11.1993 | Bournemouth | Englanti | Windsor Hall |
| 10.11.1993 | Bournemouth | Englanti | Windsor Hall |
| 12.11.1993 | Cardiff | Wales | Cardiff International Arena |
| 14.11.1993 | Birmingham | Englanti | NEC Arena |
| 15.11.1993 | Birmingham | Englanti | NEC Arena |
| 16.11.1993 | Birmingham | Englanti | NEC Arena |
| 18.11.1993 | Belfast | Pohjois-Irlanti | King's Hall |
| 19.11.1993 | Dublin | Irlanti | Point Theatre |
| 21.11.1993 | Brighton | Englanti | Brighton Centre |
| 22.11.1993 | Lontoo | Englanti | Wembley Arena |
| 23.11.1993 | Lontoo | Englanti | Wembley Arena |
| 25.11.1993 | Lontoo | Englanti | Wembley Arena |
| 27.11.1993 | Manchester | Englanti | Greater Manchester Exhibition Centre |
| 28.11.1993 | Manchester | Englanti | Greater Manchester Exhibition Centre |
| 29.11.1993 | Manchester | Englanti | Greater Manchester Exhibition Centre |
| 30.11.1993 | Sheffield | Englanti | Sheffield Arena |
| 1.12.1993 | Glasgow | Skotlanti | Scottish Exhibition and Conference Centre |
| 2.12.1993 | Glasgow | Skotlanti | Scottish Exhibition and Conference Centre |
| 3.12.1993 | Aberdeen | Skotlanti | Aberdeen Exhibition and Conference Centre |
| 4.12.1993 | Whitley Bay | Englanti | Whitley Bay Ice Rink |
| 16.3.1994 | Rotterdam | Alankomaat | Ahoy Rotterdam |
| 17.3.1994 | Rotterdam | Alankomaat | Ahoy Rotterdam |
| 18.3.1994 | Bryssel | Belgia | Forest National |
| 20.3.1994 | Bryssel | Belgia | Forest National |
| 23.3.1994 | Berliini | Saksa | Deutschlandhalle |
| 24.3.1994 | Berliini | Saksa | Deutschlandhalle |
| 25.3.1994 | Berliini | Saksa | Deutschlandhalle |
| 28.3.1994 | Kiel | Saksa | Osteehalle |
| 30.3.1994 | München | Saksa | Olympiahalle |
| 31.3.1994 | München | Saksa | Olympiahalle |
| 2.4.1994 | Zürich | Switzerland | Hallenstadion |
| 5.4.1994 | Dortmund | Saksa | Westfalenhallen |
| 6.4.1994 | Dortmund | Saksa | Westfalenhallen |
| 8.4.1994 | Kööpenhamina | Tanska | Valbyhallen |
| 9.4.1994 | Frankfurt | Saksa | Festhalle Frankfurt |
| 10.4.1994 | Frankfurt | Saksa | Festhalle Frankfurt |
| 11.4.1994 | Helsinki | Suomi | Jäähalli |
| 12.4.1994 | Stuttgart | Saksa | Hanns-Martin-Schleyer-Halle |
| 15.4.1994 | Wien | Itävalta | Wiener Stadthalle |
| 18.4.1994 | Milano | Italia | Forum di Assago |
| 19.4.1994 | Milano | Italia | Forum di Assago |
| 21.4.1994 | Bologna | Italia | PalaDozza |
| 23.4.1994 | Rooma | Italia | PalaEur |
| 24.4.1994 | Rooma | Italia | PalaEur |
VHS-julkaisu

Berliinin Deutschlandhallessa pidetty konsertti nauhoitettiin ja siitä tehtiin VHS-julkaisu "Take That - Live In Berlin".